
asupra proiectului de Lege privind aprobarea Ordonanţei Guvernului nr.128/2000 pentru stabilirea unor tarife pentru serviciile prestate în regim de urgenţă către populaţie de Ministerul de Interne.

În conformitate cu prevederile art.89 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere şi avizare, cu proiectul de Lege privind aprobarea Ordonanţei Guvernului nr.128/2000 pentru stabilirea unor tarife pentru serviciile prestate în regim de urgenţă către populaţie de Ministerul de Interne, trimis cu adresa nr.411 din 5 septembrie 2000, înregistrată sub nr.900/XVIII/11 din  6 septembrie 2000.



Potrivit prevederilor art.60 din Regulamentul Camerei Deputaţilor, comisia a dezbătut proiectul de lege, menţionat mai sus, în şedinţa din 28 martie 2001.



Membrii comisiei au examinat  proiectul de lege,  expunerea de motive şi avizul favorabil al Consiliului Legislativ nr.919/30.08.2000.  



În urma dezbaterilor, cu majoritate de voturi, s-a hotărât avizarea favorabilă a proiectului de lege în forma prezentată.


În raport de obiectul şi conţinutul său, proiectul de lege face parte din categoria legilor ordinare.

                 PREŞEDINTE,                          SECRETAR,

               dr. Ionel Olteanu                      Carmen Dumitriu

             consilier

      Panoviciu Georgeta

